Ерика Буркарт
Истината

Превод от немски: Венцеслав Константинов, —

chitanka.info

Не се приближавай много до нея,

тя може да те заслепи

с едничък лъч, който за миг

да прегори всичките ти

предпазители.

Не очаквай от нея присъда.

Развява тя знамето и на двата лагера.

До Страшния съд ще се протака

процесът, в който ще те въвлече.

Тя е съставена от частици,

прикрити от понятни неща,

от лесни за доказване факти.

Пристига без знак, като въздух —

появява се и, веднъж раздвижена,

събаря сградите, в които

трупаме нейните променливи

изображения.

На първо място

смъртоносната истина.

Съгласно едно стародавно вярване,

злото, в съюз с нея,

се приема като изцеление.

1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.